                             
V areáli vojenského múzea pri bunkri BS - 8 na Kopčianskej ulici v Petržalke tak, ako každý rok aj tento sa usporadúvajú Detské denné vojenské tábory. Usporiadateľom je OZ Preliezka Bratislava v spolupráci s OZ „Zachráňme petržalské bunkre“. Detské tábory sú zamerané na poznávanie vojenskej histórie našej armády, dejiny nášho národa vznik Slovenskej republiky a histórie hlavného mesta SR Bratislavy. Neoddeliteľnou súčasťou programu pre deti sú plná poľná služba, beh a iné aktivity. Lákavé sú pre deti výlety na bicykloch po historických pamiatkach mesta, poznávanie krásy prírody Lužných lesov, očarujúce nové Lido a Dunajské ramená. Ďalším programom sú živé ukážky a prednáška o živote dravých vtákov. Počas celého dňa majú deti zabezpečenú výživnú stravu a pitný režim. Keďže neďaleko prebieha stavba obytných domov sídliska NESTO, firma LUCRON za vlastné finančné prostriedky postavila                 z bezpečnostných dôvodov z bielych kamienkov chodník      pre deti z tábora a obyvateľov a návštevníkov vojenského historického múzea v bunkri BS - 8. Deti z denného tábora      sa poďakovali LUCRONU, Vojenskému historickému ústavu, Magistrátu hl. mesta SR Bratislavy aj Večerníku Bratislava        a ďalším. Odmenou pre všetkých zainteresovaných je to,       že deti postavili a vyzdobili rôznymi kvetinkami slávobránu pred hlavným vstupom na chodník v sídlisku Nesto. Je to krásne, úprimné, ale netradičné poďakovanie v podobe krásnej slávobrány plnej kvetov od detí z Bratislavy.

